Pia Tafdrup

Pia Tafdrup (født 29. maj 1952 i København) er en dansk digter og forfatter.

Baggrund 
Hun er datter af proprietær Finn Tafdrup (1925-2005) og Elin Hannover (født 1928). Faderen var modstandsmand, og begge forældre flygtede som jøder til Sverige under besættelsen, hvor Finn Tafdrup sammen med søsteren Grethe og broderen Jørgen Poul Christian indgik i Den Danske Brigade. Pia Tafdrup voksede op i Nordsjælland, først på Endrupgård ved Esrum Sø nær Fredensborg, siden (fra 1958) på Rosendal mellem Skibstrup og Saunte.

Hun gik i Hellebæk Skole og tog studentereksamen fra Helsingør Gymnasium i 1971 og blev cand. mag. fra Københavns Universitet i 1977.

Forfatterskab 
Pia Tafdrup debuterede i 1981. Siden 1989 har Pia Tafdrup været medlem af Det Danske Akademi. Hun er oversat til mange sprog og har gennem årene foretaget en lang række oplæsningsturnéer i hele verden.

Hun har blandt mange priser modtaget Nordisk Råds litteraturpris i 1999 for digtsamlingen Dronningeporten, skrevet i 1998. I 2006 modtog hun Det Svenske Akademis Nordiska Pris. Hun blev i 2001 udnævnt til Ridder af Dannebrog.

Blandt hendes øvrige digtsamlinger kan nævnes: Når der går hul på en engel 1981, Den inderste zone 1983, Hvid feber 1986, Krystalskoven 1992, Tusindfødt 1999, samt kvartetten Hvalerne i Paris 2002, Tarkovskijs heste 2006, Trækfuglens kompas 2010 og Salamandersol 2012.

Herudover har Pia Tafdrup skrevet poetikken Over vandet går jeg. Skitse til en poetik 1991 samt romanerne Hengivelsen fra 2004 og Stjerne uden land fra 2008.

Familie 
I 1978 blev hun gift med professor, dr.phil. Bo Hakon Jørgensen (født 1946) med hvem hun har sønnerne Philip Tafdrup (født 1979) og Daniel Tafdrup (født 1983).

Bibliografi 

 1981 Når der går hul på en engel, digtsamling
 1982 Intetfang, digte
 1983 Den inderste zone, digte
 1985 Springflod, digte
 1986 Hvid feber, digte
 1988 Døden i bjergene, skuespil
 1988 Sekundernes bro, digte
 1991 Over vandet går jeg
 1992 Jorden er blå, skuespil
 1992 Krystalskoven, digte
 1994 Territorialsang, digte
 1998 Dronningeporten, digte
 1999 Tusindfødt, digte
 1999 Digte 1981-83, digte
 2000 Digte 1984-88, digte
 2001 Digte 1989-98, digte
 2002 Hvalerne i Paris, digte
 2004 Hengivelsen, roman
 2006 Tarkovskijs heste, digte
 2007 Springet over skyggen, digt i samling
 2008 Stjerne uden land, roman
 2010 Trækfuglens kompas, digte
 2012 Salamandersol, digte. Gyldendal
 2014 Smagen af stål, digte. Gyldendal
 2016 Lugten af sne, digte. Gyldendal
 2018 Synet af lys, digte. Gyldendal

Priser og udmærkelser 

 1989 Tagea Brandts Rejselegat
 1995 Weekendavisens litteraturpris
 1996 Emil Aarestrup Medaljen
 1997 Dansk Litteraturpris for Kvinder fra Ragna Sidéns Fond
 1999 Nordisk Råds litteraturpris for digtsamlingen Dronningeporten
 2001 Ridder af Dannebrogsordenen
 2005 Søren Gyldendal Prisen
 2006 Svenska Akademiens Nordiska Pris
 2009 Jan Smrek Prize (Slovakiet) 
 2010 Statens Kunstfonds arbejdslegat

Se også 
 Tusindfødt - digteren Pia Tafdrup - dansk dokumentarfilm fra 2003 om Pia Tafdrup

Kilder

Eksterne henvisninger 
 Pia Tafdrups officielle hjemmeside 
 Pia Tafdrup på Kvinfo.dk (Dansk Kvindebiografisk Leksikon)
 Pia Tafdrup  på Litteratursiden.dk
 
 

Digtere fra Danmark
Romanforfattere fra Danmark
Riddere af Dannebrog
Det Danske Akademi
Modtagere af Tagea Brandts Rejselegat
Modtagere af Nordisk Råds Litteraturpris
Danskere nomineret til Nordisk Råds Litteraturpris
Kunstnere på finansloven
Personer fra København
Jøder fra Danmark
Personer i Dansk Kvindebiografisk Leksikon
Personer i Kraks Blå Bog
Dansksprogede forfattere fra Danmark
Kvindelige forfattere i det 20. århundrede
Kvindelige forfattere i det 21. århundrede
Modtagere af Søren Gyldendal-prisen
Modtagere af Forfatter Martin Jensen og hustru Manja Jensen Legat